Vapil on kujutatud kuldsel kilbil asetsev punane vastulaineliste külgedega vai, milles hõbedane ladina rist.  Punane, kuld ja hõbe on apostel Siimona, ühe Simuna koguduse ja kiriku patrooni, vapivärvid. Laineline vai aga tähistab Pedja jõge, mis saab alguse Simuna kiriku lähedalt Katku allikast. Hõbedane rist punasel märgib nii Simuna kihelkonna paiknemist omaaegse Taani haldusala idapiiril kui ka kuulsat Taani-Saksa ristimistüli 1219. aastal, mis on ühtlasi Simuna kihelkonna ristiusustamist ja seega kohaliku koguduse arvatavat rajamist tähistavaks daatumiks.